Subject: Küsimused Keila-Ohtu tee 11371 ja Tee 587 ristumiskohas asuva teetruubi kohta
From: Andrei Päsok <[email-masked]>
To: <[email-masked]>
Date: Thu, 30 Oct 2025 11:46:51 +0200

Tere

Transpordiamet oli Tsiviilasjas nr 2-23-2618 puudutatud isik V. 
Kohtumäärusega määrati juurdepääsutee Fioralisa OÜ’le Harju Maakonnas, 
Lääne-Harju vallas, Ohtu külas asuva kinnistu registriosa numbriga 2203202 
(edaspidi Tammeri ja Tammermaa kinnistu) igakordsel omanikul ja temalt 
nõusoleku saanud isikutel on tähtajatu ööpäevaringne jalgsi ja igat liiki 
transpordivahenditega juurdepääs avalikult kasutatavale 11371 Keila-Ohtu 
teele üle Linnamäe tee 16 (registriosa nr 9722802) ja Keila metskond 58 
(registriosa nr 14582850) kinnistute.

Keila-Ohtu tee 11371 ja Tee 587 ristumiskohas asuv teetruup oli rajatud ühe 
ettevõtte tarbeks 1980ndatel aastatel.

Kliimaministri 17.11.2023 määruses nr 71 „Tee projekteerimise normid“ on 
paragrahvis 6 välja toodud, et teetruubi kasutusiga on 50 aastat. Küsimus 1: 
Kas Transpordiametil on olemas Keila-Ohtu tee 11371 ja Tee 587 ristumiskohas 
asuva teetruubi projekt? Eelkõige huvitab mind antud teetruubi ehitusaasta.

Seoses teeservituudiga liikluskorraldus Linnamäe tee 16 kinnistul Keila-Ohtu 
teel 11371 ja Tee 587 ristumiskohas asuval teetruubil muutub. Teetruup oli 
seni kasutuses ühe ettevõtte tarbeks liiklussagedusega alla 20 sõiduki 
ööpäevas. Teeservituudi seadmisega aga koormus teetruubile suureneb 
kordades. Teetruubi servad on aastatega alla vajunud. Fioralisa OÜ on 
praeguse seisuga servituudi seadmise lepingus märkinud, et kohustub 
teetruupi parandama. Küsimus 2: Kuivõrd otstarbekas on parandada ca 40 
aastat vana betoonist teetruupi, et oleks tagatud ohutu liiklemine esialgu 
kahe ettevõtte sõidukitele sh raskeveokitele, samuti jalakäijatele ja 
jalgratturitele? Samuti peab arvestama, et tulevikus võivad lisaks Fioralisa 
OÜ’le lisanduda veel kolmandatest isikutest liiklejad.

Olen arvamusel, et sujuva ja kõige vähem koormavama liikluskorralduse 
tagamiseks tuleb olemasolevat teetruupi laiendada, et kahe ettevõtte 
liiklejad saaksid liigelda sujuvalt ja teineteist segamata.

Küsimus 3: Millised on Transpordiameti nõuded antud olukorras teetruubi 
laiendamiseks? Küsimus 4: Kas Transpordiamet annaks loa teetruubi 
laiendamiseks kuni Linnamäe tee 16 ja Keila metskond 58 kinnistuga piirneva 
piiripunktini? Küsimus 5: Kas Transpordiamet annaks loa rajada uue teetruubi 
10 m kaugusele olemasolevast teetruubist Ohtu poole?

Vaatleme praegu võimalikke servituudiala variante, millega teeservituut 
koormaks Linnamäe tee 16 kinnistut minimaalselt. Lisan oma kirjale juurde 
joonise, kuhu on märgitud kaks võimalikku sevituudiala varianti.

Jään Teie vastust ootama.

Lugupidamisega

Andrei Päsok

/juhatuse liige/

Puruplast OÜ

Sütiste tee 3-117, 13419, Tallinn, Estonia

Reg.Nr. 11409695

Tel: +372-5520731

E-mail: [email-masked] <mailto:[email-masked]>